ᱵᱟᱦᱚᱨᱟᱭᱤᱱ

ᱵᱟᱦᱚᱨᱟᱭᱤᱱ (/bɑːˈreɪn/ (About this sound listen); Arabic: البحرين‎ al-Baḥrayn Arabic pronunciation: [aɫ baħrajn] (About this sound listen)), officially the Kingdom of Bahrain (Arabic: مملكة البحرين‎ About this sound Mamlakat al-Baḥrayn), ᱫᱚ ᱢᱤᱫᱴᱟᱹᱝ ᱫᱤᱯ ᱫᱤᱥᱚᱢ ᱠᱟᱱᱟ ᱾ ᱱᱚᱣᱟ ᱫᱤᱥᱚᱢ ᱥᱟᱢᱟᱝ ᱥᱮᱡ ᱨᱮ ᱠᱟᱛᱟᱨ ᱟᱨ ᱯᱟᱪᱷᱮ ᱥᱮᱡ ᱥᱳᱣᱫᱤ ᱟᱨᱚᱵᱽ ᱢᱮᱱᱟᱜᱼᱟ ᱾ ᱱᱚᱸᱰᱮᱱᱟᱜ ᱡᱚᱛᱚᱠᱷᱚᱱ ᱞᱟᱹᱴᱩ ᱫᱤᱯ ᱨᱮᱱᱟᱜ ᱧᱩᱛᱩᱢ ᱦᱚᱸ ᱵᱟᱦᱚᱨᱟᱭᱤᱱ ᱠᱳ ᱢᱮᱛᱟᱜᱼᱟ ᱾ ᱱᱚᱸᱰᱮᱜᱮ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱢᱟᱱᱟᱢᱟ ᱢᱮᱱᱟᱜᱼᱟ ᱾   

 ᱱᱟᱜᱟᱢ 
ᱟᱹᱱᱩᱢᱟᱹᱱᱤᱠ ᱕᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱦᱚᱸ ᱵᱟᱦᱚᱨᱟᱭᱤᱱ ᱫᱚ ᱵᱟᱱᱤᱡᱽ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱟᱨ ᱫᱟᱲᱮᱭᱟᱱ ᱫᱤᱥᱟᱹᱢᱠᱩ ᱜᱮ ᱱᱚᱣᱟ ᱠᱩ ᱥᱟᱥᱚᱱᱮᱜ ᱛᱟᱸᱦᱮᱸᱱᱟ᱾ ᱑᱗ ᱥᱟᱭ ᱥᱮᱨᱢᱟᱨᱮ ᱤᱨᱟᱱ ᱱᱚᱣᱟ ᱫᱤᱥᱟᱹᱢ ᱫᱚᱠᱷᱚᱞᱮ ᱦᱟᱛᱟᱣ ᱞᱮᱫᱟ᱾ ᱑᱗᱘᱓ ᱥᱮᱨᱢᱟ ᱥᱮᱡ ᱛᱟᱞᱟ ᱥᱳᱣᱫᱤ ᱟᱨᱚᱵᱽ ᱨᱮᱱ ᱟᱞ ᱠᱷᱳᱞᱤᱯᱷᱟ ᱜᱷᱟᱨᱚᱸᱡᱽ ᱟᱹᱠᱚᱣᱟᱜ ᱥᱟᱥᱚᱱ ᱠᱚ ᱵᱤᱨᱤᱫᱽ ᱨᱟᱠᱟᱯ ᱠᱮᱫᱟ ᱟᱨ ᱩᱱ ᱠᱷᱚᱱ ᱠᱚ ᱥᱟᱥᱚᱱ ᱟᱹᱜᱩᱭ ᱫᱟ ᱾ ᱑᱙ ᱥᱟᱭ ᱥᱮᱨᱢᱟ ᱨᱮ ᱪᱩᱠᱛᱤ ᱠᱷᱟᱹᱛᱤᱨ ᱛᱮ ᱥᱮᱞᱮᱫ ᱯᱚᱱᱚᱛ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱨᱩᱠᱷᱤᱭᱟᱹ ᱟᱨ ᱵᱟᱨᱦᱮ ᱫᱤᱥᱟᱹᱢ ᱥᱟᱶᱛᱮ ᱜᱟᱛᱮ ᱥᱟᱹᱜᱟᱹᱭ ᱴᱷᱤᱠ ᱫᱚᱦᱚᱭ ᱠᱟᱹᱢᱤ ᱧᱟᱢ ᱞᱮᱫᱟ ᱾ 

᱑᱙᱖᱘ ᱥᱮᱨᱢᱟᱨᱮ ᱥᱮᱞᱮᱫᱽ ᱯᱚᱱᱚᱛ ᱟᱭᱟᱜ ᱪᱩᱠᱛᱤ ᱠᱚ ᱵᱟᱹᱛᱤᱞ ᱨᱮᱱᱟᱜ decision ᱮ ᱦᱟᱛᱟᱣ ᱠᱮᱫᱟ ᱾ ᱩᱱ ᱡᱚᱠᱷᱚᱡ ᱵᱟᱦᱚᱨᱟᱭᱤᱱ ᱠᱟᱛᱟᱨ ᱟᱨ ᱱᱮᱛᱟᱨᱟᱜ ᱡᱚᱱᱚᱲ ᱟᱨᱚᱵᱽ ᱟᱢᱤᱨᱟᱛ ᱥᱟᱶᱛᱮ ᱢᱮᱥᱟ ᱠᱟᱛᱮ ᱢᱤᱫᱴᱟᱹᱝ ᱞᱟᱹᱴᱩ ᱡᱚᱱᱚᱲ ᱟᱨᱚᱵᱽ ᱟᱢᱤᱨᱟᱛ ᱵᱮᱱᱟᱣ ᱞᱟᱹᱜᱤᱫ ᱮ ᱨᱤᱠᱟᱹ ᱞᱮᱫᱟ᱾ ᱟᱫᱚ ᱟᱹᱰᱤ ᱟᱭᱢᱟ ᱢᱟᱦᱟᱸ ᱯᱟᱨᱚᱢ ᱠᱮᱛᱮ ᱦᱚᱸ ᱵᱟᱹᱠᱩ ᱫᱟᱲᱮᱭᱟᱫᱟ ᱾ ᱢᱩᱪᱟᱹᱫᱽ ᱨᱮ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱑᱕ ᱟᱜᱚᱥᱴ ᱵᱟᱦᱚᱨᱟᱭᱤᱱ ᱟᱞᱟᱫᱟ ᱫᱤᱥᱚᱢ ᱦᱤᱥᱟᱹᱵᱽ ᱛᱮ ᱯᱷᱩᱨᱜᱟᱹᱞᱮ ᱧᱟᱢ ᱠᱮᱫᱟ᱾

 ᱚᱛᱱᱚ 
ᱵᱟᱦᱚᱨᱟᱭᱤᱱ ᱫᱚ ᱟᱨᱚᱵᱽ ᱩᱯᱳ ᱫᱤᱯ ᱨᱮᱱᱟᱜ ᱥᱟᱢᱟᱝ ᱠᱷᱚᱱ ᱒᱔ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱛᱟᱜᱼᱟ ᱾ ᱱᱚᱣᱟ ᱫᱚ ᱓᱒ ᱜᱚᱴᱟᱝ ᱫᱤᱯ ᱱᱤᱭᱟᱹᱛᱮ ᱛᱮᱭᱟᱨ ᱟᱠᱟᱱᱟ ᱾ ᱡᱚᱛᱚ ᱠᱷᱚᱡ ᱞᱟᱹᱴᱩ ᱫᱤᱯ ᱨᱮᱱᱟᱜ ᱧᱩᱛᱩᱢ ᱦᱚᱸ ᱵᱟᱦᱚᱨᱟᱭᱤᱱ᱾  ᱱᱚᱣᱟ ᱫᱤᱯ ᱨᱮᱱᱟᱜ ᱡᱟᱹᱥᱛᱤ ᱵᱷᱟᱜᱽ ᱜᱮ ᱜᱤᱛᱤᱞ ᱦᱟᱥᱟ ᱞᱮᱠᱟ ᱟᱨ ᱪᱚᱯᱚᱛ ᱜᱮᱭᱟ ᱾ ᱠᱷᱟᱹᱞᱤ ᱮᱛᱚᱢ ᱥᱮᱡ ᱨᱮ ᱱᱟᱥᱮᱭᱟᱜ ᱥᱚᱢᱟᱱ ᱚᱛ ᱦᱟᱥᱟ ᱢᱮᱱᱟᱜᱼᱟ ᱟᱨ ᱚᱸᱰᱮᱜᱮ ᱵᱟᱦᱚᱨᱟᱭᱤᱱ ᱨᱮᱱᱟᱜ ᱨᱟᱡᱽᱜᱟᱲ ᱢᱟᱱᱟᱢᱟ ᱢᱮᱱᱟᱜᱼᱟ ᱾ 

 ᱯᱟᱹᱨᱥᱤ ᱟᱨ ᱟᱹᱨᱤᱪᱟᱹᱞᱤ 
ᱟᱨᱵᱤ ᱯᱟᱹᱨᱥᱤ ᱜᱮ ᱵᱟᱦᱚᱨᱟᱭᱤᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱚᱱᱟ ᱵᱟᱫᱽ ᱠᱟᱛᱮ ᱦᱚᱸ ᱯᱷᱟᱨᱥᱤ, ᱩᱨᱫᱩ, ᱦᱤᱱᱫᱤ ᱯᱟᱹᱨᱥᱤ ᱦᱚᱸ ᱱᱚᱸᱰᱮ ᱠᱚ ᱵᱮᱵᱷᱟᱨ ᱜᱮᱭᱟ᱾ ᱡᱮᱜᱮᱛ ᱡᱟᱠᱟᱛ ᱜᱟᱛᱮ ᱨᱮᱫᱚ ᱤᱝᱨᱮᱡᱤ ᱯᱟᱹᱨᱥᱤ ᱜᱮᱠᱩ ᱵᱮᱵᱷᱟᱨᱟ ᱾ 

ᱱᱚᱸᱰᱮ ᱫᱚ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱜᱮ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱠᱟᱱᱟᱠᱚ ᱾ ᱑ ᱵᱷᱟᱜᱽ ᱢᱟᱹᱱᱢᱤ ᱤᱦᱩᱫᱤ ᱟᱨ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱠᱟᱱᱟᱠᱚ ᱾ 

ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱫᱚ ᱮᱴᱟᱜ ᱢᱩᱥᱞᱟᱹ ᱫᱤᱥᱟᱹᱢ ᱞᱮᱠᱟᱜᱮ᱾ ᱚᱫᱚ ᱱᱮᱛᱟᱨ ᱱᱟᱦᱟᱨᱮ ᱯᱟᱪᱷᱮ ᱫᱤᱥᱟᱹᱢ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱠᱚ ᱦᱚᱸ ᱵᱚᱞᱚ ᱟᱠᱟᱱᱟ ᱾

 ᱟᱨᱦᱚᱸ ᱧᱮᱞᱢᱮ 


 Outline of Bahrain

 ᱵᱟᱨᱦᱮ ᱡᱚᱱᱚᱲ 


 Kingdom of Bahrain, Ministry of Foreign Affairs website 



 Bahrain profile from the BBC News


 Key Development Forecasts for Bahrain from International Futures

 ᱯᱷᱮᱰᱟᱛ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱫᱤᱥᱚᱢ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ